આણંદ શહેરના ચીખોદરા ઓવરબ્રીજ પાસે મહર્ષી એપાર્ટમેન્ટ આવેલું છે. જેના બીજા માળે અર્જુન નરેન્દ્રભાઈ પટેલ પત્ની તથા બે સંતાનો સાથે રહે છે. વર્ષોથી તેઓ અલગ અલગ બ્રીડના કૂતરા ઉછેરી અને વેચવાનો ધંધો કરે છે. થોડા સમય પહેલા કરમસદના ચેતનભાઈ પટેલ તેમને ત્યાંથી એક રોટવીલર બ્રીડનું ફિમેલ કૂતરું લઈ ગયા હતા. પરંતુ આ કૂતરું બીમાર થઇ જતાં જેથી તેઓ કૂતરાને પાછું મુકી ગયા હતા અને રૂ. ૧૫ હજાર પરત આપવા માંગણી કરી હતી.